62017TJ0590_INF
Vispārējās tiesas (sestā palāta) 2019. gada 6. jūnija spriedums –EIB/Sīrija
(lieta T‑590/17)
Šķīrējklauzula – Aizdevuma līgums “Water Supply Sweida Region” Nr. 80212 – Līguma neizpilde – Avansu atmaksa – Nokavējuma procenti – Aizmuguriska lietas izskatīšana
1.
Tiesvedība – Vēršanās Vispārējā tiesā saskaņā ar šķīrējklauzulu – Eiropas Investīciju bankas noslēgts aizdevuma līgums ar Sīriju – Vispārējās tiesas kompetence, kas noteikta atbilstoši LESD 256. un 272. pantam un šķīrējklauzulai
(LESD 256. panta 1. punkts un 272. pants)
(skat. 14., 15. punktu)
2.
Tiesvedība – Vēršanās Vispārējā tiesā saskaņā ar šķīrējklauzulu – Eiropas Investīciju bankas noslēgts aizdevuma līgums ar Sīriju – Sīrijas līgumsaistību neizpilde – Prasība, ko Banka ir cēlusi Savienības vārdā – Pieņemamība – Komisijas pilnvarojums Bankai sākt piedziņas procedūras Savienības vārdā
(LESD 256. panta 1. punkts un 272. pants)
(skat. 18.–20. punktu)
3.
Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Kopsavilkums par izvirzītajiem pamatiem – Pieteikums, kura mērķis ir panākt visu to maksājumu veikšanu saskaņā ar aizdevuma līgumu, kuriem ir iestājies termiņš un kuri ir palikuši nesamaksāti pēc pieteikuma iesniegšanas – Hipotētiski apstākļi, kas nav vēl pierādīti – Nepieņemamība
(Vispārējās tiesas Reglamenta 76. panta d) punkts)
(skat. 22.–26. punktu)
Priekšmets
Prasība, kas ir pamatota ar LESD 272. pantu un ar ko tiek lūgts piespriest Sīrijas Arābu Republikai atlīdzināt naudas summas, kuras tā ir parādā saistībā ar aizdevuma līgumu “Water Supply Sweida Region” Nr. 80212 un kurām pieskaitīti nokavējuma procenti.
Rezolutīvā daļa
1)
Piespriest Sīrijas Arābu Republikai atlīdzināt Eiropas Savienībai, ko pārstāv Eiropas Investīciju banka (EIB), naudas summu 726942,81 EUR apmērā.
2)
Par minēto naudas summu, proti, par pamatsummām un līgumiskajiem procentiem, un par laikposmu no 2017. gada 25. augusta līdz samaksas dienai ir aprēķināmi nokavējuma procenti pēc likmes 3,5 % gadā.
3)
Pārējā daļā prasību noraidīt.
4)
Sīrijas Arābu Republika atlīdzina tiesāšanās izdevumus.